ועדת הכנסת, כנסת 17, פרוטוקול מספר 4, 2006-05-08 10:00

אביגדור יצחקי: בוקר טוב, גבירותי ורבותי חברי הכנסת.

אביגדור יצחקי: אני פותח את ישיבת הוועדה.

אביגדור יצחקי: יש לנו מספר נושאים, ואנחנו רוצים לסיים את זה כי יש הרבה פעילות היום – גם במליאה וגם אצל יושב-ראש הכנסת.

אביגדור יצחקי: על סדר היום שלנו הנושאים הבאים: (1) קביעת מסגרת הדיון להצעת סיעת ישראל ביתנו להביע אי אמון בממשלה; (2) בקשת הממשלה להקדמת הדיון בהצעות החוק הבאות וקביעת סדרי הדיון בהן - (א) הצעת חוק התקציב לשנת הכספים 2006, התשס"ו-2006; (ב) הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006) התשס"ו-2006; (3) קביעה סופית של הגושים בלבד של הישיבה במליאה, וחלוקה לאופוזיציה וקואליציה; (4) הסדר לגבי השלמת החדרים למי שאין להם תפקידים במסגרת חדרי החכ"ים; (5) הסבר והפצה של הצעה לחלוקת החברים בכנסת בין הסיעות השונות.

אביגדור יצחקי: לא נצביע על כך – אתם תראו את ההצעה, ואנחנו נקיים דיון פרטני באחד-על-אחד במהלך היום ומחר, ועד יום רביעי יהיה לנו גם את כל הרכב הוועדות.

אביגדור יצחקי: ביום רביעי נצביע, נחליט ונקים את כל הוועדות.

אביגדור יצחקי: כל התהליך הזה חייב להיגמר עד יום רביעי כדי לאפשר את העבודה התקינה של הכנסת.

אחמד טיבי: מה לגבי סגן יושב-ראש הכנסת?

אביגדור יצחקי: בעיקרון, נושא סגני יושב-ראש הכנסת צריך להידון במליאה.

אביגדור יצחקי: כיוון שקשה מאוד ליושבת-ראש לעבוד עם שני סגנים בלבד, נבקש מהמליאה לאחר שנדבר על כך למנות שני סגנים זמניים נוספים.

אביגדור יצחקי: נדבר גם על ההצעה הכוללת של סך כל סגני יושב-ראש הכנסת.

אביגדור יצחקי: כיוון שלא קבלתי שמות – כל אחד רוצה לראות את התמונה הכוללת של ראשי ועדות וכן הלאה – אין לנו מספיק שמות של כולם, ולכן כשנקבל את רשימת השמות נדבר גם על כך.

אביגדור יצחקי: נתחיל בסעיף הראשון, שהוא מסגרת הדיון להצעת סיעת ישראל ביתנו להביע אי אמון בממשלה.

מוחמד ברכה: יש לי דעה מקדמית על עצם הדיון.

מוחמד ברכה: אני חושב שיש טעם לפגם בכך שהדיון בתקציב בקריאה הראשונה מובא היום.

מוחמד ברכה: התקציב הונח על שולחן הכנסת בקדנציה הקודמת, הכנסת ה-16, ולא הונח על שולחנה של הכנסת ה-17.

מוחמד ברכה: בהתחשב בעובדה שכשליש מחברי הכנסת הם חדשים – יותר מ-40 חברי כנסת--

ראובן ריבלין: זה הסעיף הבא.

מוחמד ברכה: אז תרשמו את הדברים, ואשלים אותם כאשר נגיע לנושא.

ראובן ריבלין: לגבי האי אמון, אני רוצה לשאול אם סיעת הליכוד יכולה להעביר את זכות הדיבור שלה לגימלאים, לש"ס וגם למפלגת העבודה.

אביגדור יצחקי: ההצעה של מזכירות הכנסת היא שכל סיעה תודיע, ולאחר מכן ניגש להצבעה.

אביגדור יצחקי: מסגרת הדיון לכל סיעה תהיה כשמונה דקות.

רוחמה אברהם-בלילא: לכל הסיעה באופן כללי?

אביגדור יצחקי: בסך הכל שעה או שעה וחצי.

אביגדור יצחקי: אנחנו נחלק את זה ביננו, בין הסיעות, לפי גודל הסיעה – שעה עד שעה וחצי, ונגמור את הענין הזה.

מנחם בן-ששון: יש לי שאלה.

מנחם בן-ששון: אני מניח שהתשובה ברורה מראש כי כבר החליטו להעניק, אבל לא נוח לי שמציע אי האמון יהיה ראש סיעת ישראל ביתנו, אחרי הדיבור שהוא דיבר במליאה בצורה--

ראובן ריבלין: זאת לא תוכנית כבקשתך.

מנחם בן-ששון: אני מבין שוועדת האתיקה עדיין לא מתחילה לעבוד, ואם כך, באיזו צורה תביע הכנסת שאט נפש מדיבור כזה, אם לא בכך שלא יכבדו את בקשתו לאי אמון?

מנחם בן-ששון: זו פרוצדורה, אבל בכל זאת זו דרך שבה הכנסת יכולה - - -

אסתרינה טרטמן: - - -

אביגדור יצחקי: חברת הכנסת טרטמן, אבקש להתבטא ברשות דיבור.

אביגדור יצחקי: אבקש מכל הנוכחים האחרים לא לדבר.

ג'מאל זחאלקה: במסגרת הדיון, אני חושב שלא צריך להמציא את הגלגל מחדש.

ג'מאל זחאלקה: יש מסורת שהתגבשה בזמנו של מר ריבלין, ולא צריך להמציא בכל פעם את הגלגל מחדש.

אביגדור יצחקי: מהי המסורת?

ראובן ריבלין: אני מציע שנתחיל במסורת חדשה, לפיה הקואליציה יכולה בהחלטה לבטל את האופוזיציה בכלל.

ראובן ריבלין: זה דבר חשוב.

ראובן ריבלין: אני חושב שאפשר לתקן את ההצעה של חבר הכנסת בן-ששון.

ראובן ריבלין: אפשר להצביע על כך עכשיו, ונראה באמת מהי עמדת הקואליציה.

אביגדור יצחקי: את עמדתי אתה יודע.

משה גפני: אם ההצעה של חבר הכנסת ריבלין היא לבטל את האופוזיציה, מה יהיה עם יהדות התורה?

אביגדור יצחקי: האם יש הצעות נוספות, מלבד הודעות סיעתיות, למסגרת של שעה וחצי?

מוחמד ברכה: אני רוצה להגיב על דבריו של פרופ' בן-שושן.

אביגדור יצחקי: לא, זה לא הדיון.

אסתרינה טרטמן: אלה דברים שלא שווים התייחסות.

מוחמד ברכה: אני רוצה לומר שלדעתי לא צריך לשלול מחבר הכנסת ליברמן זכות פרלמנטרית מוקנית, ולא לערער את אושיות הדמוקרטיה.

מוחמד ברכה: אבל הדברים שלו מערערים חוק אחר--

רוחמה אברהם-בלילא: זה לא הנושא עכשיו.

אביגדור יצחקי: ההצעה היא מסגרת של שעה וחצי, לפי הודעה סיעתית, כל אחת לפי גודלה.

אביגדור יצחקי: מי בעד ירים את ידו?

אביגדור יצחקי: מי נגד?

אביגדור יצחקי: אני חוזר על ההצעה בפעם האחרונה: מסגרת שעה וחצי, מינימום חמש דקות לסיעה, הודעה סיעתית בלבד.

אביגדור יצחקי: בעד – פה אחד ההצעה נתקבלה

אביגדור יצחקי: ההצעה התקבלה פה אחד.

גדעון סער: אדוני היושב-ראש, רציתי להעיר לך בחברות, שאם אתה קובע את שני הכללים שקבעת במצטבר, דהיינו: מינימום חמש דקות לסיעה, פלוס כל סיעה לפי גודלה, אינך יכול לעמוד במסגרת הזמן של שעה וחצי שקבעת.

אביגדור יצחקי: אסביר את כוונתי: השעה וחצי לא נפרצות.

אביגדור יצחקי: סיעה שלא הגיעה לחמש דקות, יושלם לה לחמש דקות, והזמן יחולק בין שאר הסיעות לפי גודלן.

אביגדור יצחקי: אנחנו עוברים לנושא השני.

אביגדור יצחקי: 2.

אביגדור יצחקי: בקשת הממשלה להקדמת הדיון בהצעות החוק הבאות וקביעת סדרי הדיון בהן - (א) הצעת חוק התקציב לשנת הכספים 2006, התשס"ו-2006; (ב) הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006) התשס"ו-2006

אביגדור יצחקי: אנחנו עוברים לנושא השני, והוא: בקשת הממשלה לפטור מחובת הנחה לגבי חוק התקציב והצעת חוק ההסדרים.

אביגדור יצחקי: אבקש מכל אחד לדבר בתורו.

מוחמד ברכה: אדוני היושב-ראש, רבותי חברי הכנסת.

מוחמד ברכה: אני מבקש מהוועדה הנכבדה שלא לדון בבקשת הממשלה לפטור מחובת הנחה, ולחלופין לדחות אותה.

מוחמד ברכה: אבל הייתי מציע להתמקד בדבר הראשון, ולא לדון בבקשה.

מוחמד ברכה: הכנסת הזאת, הכנסת ה-17, היא כנסת חדשה, ועל שולחנה של הכנסת ה-17 לא הונח התקציב.

מוחמד ברכה: לכן אין מה לפטור מחובת הנחה.

מוחמד ברכה: כדי לפטור אותו מחובת הנחה, צריך שהוא יונח תחילה.

מוחמד ברכה: שנית, בין אם זה מבוסס על חוק ותקנות בהתנהלות הכנסת ובין אם זה לפנים משורת הדין, אני חושב שלא ראוי שהכנסת תדון בהצעה כל כך מרחיקת לכת כתקציב המדינה, כש-40 חברי כנסת הם חדשים, ואין להם שום נגיעה לתקציב הזה.

מוחמד ברכה: הם לא יודעים מה יש בו, והם מתבקשים לדון בו ולהצביע עליו.

מוחמד ברכה: אני חושב שזה מבזה את הכנסת ואת העיקרון של דיון מהותי ורציני בדבר כל כך מרחיק לכת כמו תקציב המדינה.

מוחמד ברכה: בנוסף, על מה מדובר?

מוחמד ברכה: על יום או יומיים בסך הכל.

מוחמד ברכה: לכן אני חושב שהוועדה המסדרת כוועדת הכנסת צריכה לדחות את הדבר הזה, ולדרוש מהממשלה שספרי התקציב יונחו היום על שולחן חברי הכנסת.

מוחמד ברכה: ביום רביעי, בעוד יומיים, יתקיים הדיון.

מוחמד ברכה: כי לדעתי זהו ביזוי חמור של הכנסת, ואני חושב שזו פגיעה בחברי הכנסת החדשים, שמתבקשים להיות רובוטים שירימו יד ויורידו יד, בלי לדעת במה מדובר.

רוחמה אברהם-בלילא: צודק חבר הכנסת ברכה בכך שציין כי ישנם כ-40 חברי כנסת חדשים.

רוחמה אברהם-בלילא: עם זאת, אם להזכיר לחבר הכנסת ברכה, מדינת ישראל מתנהלת בלי תקציב יותר מחצי שנה.

זהבה גלאון: אז היא תתנהל בלי תקציב עוד יום אחד.

זהבה גלאון: מה קרה?

רוחמה אברהם-בלילא: זהו מצב שפוגע לעניות דעתנו בצורה הכי רוחבית שיכולה להיות בכל המשק של מדינת ישראל.

רוחמה אברהם-בלילא: מצד שני, יודעים חברי הכנסת הוותיקים קצת יותר – ואני יכולה לומר מניסיוני שכחברת כנסת חדשה, גם כשהונח תקציב הכנסת בפעם הראשונה – שתקציב המדינה שמונח בפעם הראשונה, זה באופן אוטומטי מגיע למליאה, ורק לאחר מכן ישנם דיונים בוועדת הכספים.

גדעון סער: אין שום תקדים לכך.

רוחמה אברהם-בלילא: התקציב שמונח על שולחנה של הכנסת לקריאה ראשונה איננו התקציב שיוצא.

רוחמה אברהם-בלילא: לכן אני חושבת שכולנו צריכים לראות את טובתה של מדינת ישראל בראש ובראשונה.

רוחמה אברהם-בלילא: הרי אם אתה אומר שהתקציב כל כך מסובך – וזה באמת תקציב מסובך – חברי הכנסת החדשים יזדקקו להרבה יותר מיומיים כדי ללמוד את כל הסעיפים.

אסתרינה טרטמן: תני קרדיט לחדשים.

גדעון סער: אדוני היושב-ראש, מה שקורה כאן היום הוא פשוט ביזוי מוחלט של הכנסת.

גדעון סער: אני רוצה לתת דוגמה מה קרה בשני התקציבים האחרונים בקריאה הראשונה, וחברת הכנסת אברהם ישבה אתי בקואליציה: קיימנו דיון אישי ב-2004, וקיימנו דיון אישי ב-2005 – חמש דקות לדובר – במשך יומיים.

גדעון סער: הצבענו רק ביום השני לדיונים.

רוחמה אברהם-בלילא: אבל אף אחד לא דיבר עכשיו על משך הדיון.

רוחמה אברהם-בלילא: מוצע להביא את זה, ואורך הדיון ייקבע בוועדה.

גדעון סער: לא מוצע להביא – את לא קראת את הצעת ההחלטה כאן, גברתי.

גדעון סער: אדוני היושב-ראש, הקומבינציה של פטור מחובת הנחה – לא על חוק אזוטרי אלא על חוק התקציב ועל חוק ההסדרים, ודיון סיעתי שמסתיים באותו ערב אחרי אי אמון ואחרי יום הרצל – אתם עושים צחוק?

גדעון סער: מילא אתמול בממשלה לא התקיים על תקציב המדינה.

גדעון סער: בסדר, זאת ממשלה חדשה, והיא יכולה להחליט שכבודה מחול ושהיא יכולה לבזות את עצמה.

גדעון סער: זה בסדר.

גדעון סער: הלכתי ובדקתי: התקיים דיון אישי של חמש דקות לכל דובר בבית.

גדעון סער: אם בסיעת העבודה כל אחד מהחברים רוצה להתבטא בדיון אישי חמש דקות לדובר, הוא לא יכול וצריך להיות דובר אחד לסיעה כדי שאתם תסיימו ביום אחד?

גדעון סער: תראו איזו טעות אתם עושים.

גדעון סער: הרי אתם יכולים ללכת ולומר שההצבעה מחר.

גדעון סער: מה יקרה?

גדעון סער: יישבו כאן אנשים בלילה, ידברו כאן אנשים בלילה, יתקיים כאן דיון 24 שעות – כמו שקורה בקריאה ראשונה – בכל זאת, חוק התקציב הוא חוק מאוד משמעותי.

גדעון סער: מלבד חוק התקציב וחוק ההסדרים, אין לכנסת שום דבר כזה.

גדעון סער: אז את כל זה אתם רוצים לסיים בכמה שעות?

גדעון סער: ואיזה מסר יוצא?

גדעון סער: כל הבוקר אני שומע ברדיו שהכנסת ה-17 תהיה שונה.

גדעון סער: במה היא תהיה שונה?

גדעון סער: בכך שתדרסו אותה לחלוטין?

גדעון סער: ראשית, עשיתם דבר חמור, כי מתייעצים עם האופוזיציה, ויש ועדת הסכמות לפני תקציב.

גדעון סער: מקיימים ישיבה בלשכת יושב-ראש הכנסת בין נציג הקואליציה לנציג האופוזיציה, ומסכמים.

גדעון סער: זה מה שהיה תמיד, מקדמת דנן, בכל תקציב ותקציב.

גדעון סער: הייתם באים אתנו בדברים.

גדעון סער: לא באתם בדברים, אז כנראה שבאתם בדברים עם עצמכם--

מוחמד ברכה: ביום חמישי שאלתי את חבר הכנסת יצחקי אם התקציב יובא ביום שני, ואמרת: כן.

מוחמד ברכה: לא היה לכם קשה להניח אותו באותו יום?

מוחמד ברכה: כבר ידעתם.

גדעון סער: אי אפשר לעיין, אי אפשר ללמוד ואי אפשר לדבר.

גדעון סער: אז לשם מה קיים פרלמנט?

ראובן ריבלין: אדוני היושב-ראש, מה שלמדנו מהפרסומים של דברי השרים הוא שהתקציב, כפי שהוא מונח בפני המליאה, הוא לא התקציב שיאושר בסופו של דבר.

ראובן ריבלין: יש כבר הודעות מיקדמיות.

ראובן ריבלין: יותר מכך, גם ההסכמים הקואליציונים מצביעים על כך בצורה מפורשת.

ראובן ריבלין: לכן, הואיל והתקציב שאנחנו עומדים לאשר היום מאוד דווקאי במובן זה שאי אפשר, בהתאם למדיניות שהיתה נקוטה עוד בקדנציה הקודמת על ידי מנכ"ל משרד ראש הממשלה, לסטות אלא מתוך כך שהממשלה מורה מאיזה תקציב יורד ולאיזה תקציב הולך.

ראובן ריבלין: כלומר, אם יעלו את תקציב החינוך, האם ייקחו את זה מתקציב הרווחה או הבטחון.

ראובן ריבלין: זה אסור – כתוב בחוק.

ראובן ריבלין: לכן אני חושב שכל חברי הכנסת רוצים לדעת קודם כל שהממשלה תביא לפניה, כאשר היא מניחה.

ראובן ריבלין: שנית, מעולם עוד לא היתה בקשה בפני הכנסת ובפני ועדת הכנסת לפטור מחובת הנחה כאשר החוק לא מונח לפנינו.

גדעון סער: היועצת המשפטית, האם אני יכול לדון בפטור מחובת הנחה כאשר החוק לא לפניי?

ראובן ריבלין: הדבר השלישי והחמור ביותר: אנחנו מתבקשים כאן לאשר פטור מחובת הנחה לחוק ההסדרים במשק.

ראובן ריבלין: אני מזהיר אתכם ככנסת, כממשלה וכקואליציה: בית המשפט העליון הורה ליושב-ראש הכנסת להקפיד הקפדה יתירה כאשר מניחים את חוק ההסדרים בפני הכנסת, משום שחוק ההסדרים לא יכול להיות ממין כזה, שיעשה את עבודת הכנסת פלסתר.

ראובן ריבלין: חוק ההסדרים הזה מעולם לא נדון, אלא על ידי הכנסת הקודמת.

ראובן ריבלין: אני יודע מידיעה אישית של יושב-ראש הכנסת, שהיו בכנסת הקודמת דרישות כלפי שר האוצר דאז בנימין נתניהו לסגת מטעם הממשלה מכמה סעיפים, שלא יכירם מקומם בחוק ההסדרים.

ראובן ריבלין: יש חוות דעת של הייעוץ המשפטי של הכנסת ושל הייעוץ הכלכלי של הכנסת, לפיהן יש סעיפים בחוק הזה שאסור שיובאו במסגרת חוק ההסדרים.

ראובן ריבלין: נוכח כל הדברים האלה, אני חושב – גם ברמה הפרוצדורלית וגם ברמה המהותית – שלא טוב תעשה הוועדה אם תאשר פטור מחובת הנחה.

ראובן ריבלין: תודה רבה.

מוחמד ברכה: ברשות היושב-ראש, אני רוצה להודיע הודעה חשובה לדיון: אם ההחלטה תהיה כפי שביקשתם בקואליציה, אנחנו כבר שוקלים על עתירה לבית המשפט העליון.

זהבה גלאון: אדוני היושב-ראש, לפני שאתייחס, אני רוצה לשאול את היושב-ראש שאלה, ולבקש חוות דעת של היועצת המשפטית של הכנסת.

זהבה גלאון: חוק התקציב הונח לפני חצי שנה.

זהבה גלאון: האם זה חוקי שניתן עכשיו פטור מחובת הנחה לחוק שלא הונח בפנינו.

זהבה גלאון: אדוני היושב-ראש, כשליש מחברי הבית התחלפו.

זהבה גלאון: האם סביר שאנחנו נדון בחוק שלא מונח לפנינו וניתן לו פטור מחובת הנחה?

זהבה גלאון: אבקש לקבל את חוות הדעת של היועצת המשפטית.

זהבה גלאון: זו הערה ראשונה.

זהבה גלאון: אני תמיד יודעת שהחפזון מהשטן.

זהבה גלאון: למה אתם כל כך ממהרים?

זהבה גלאון: מה היה קורה אילו היו דנים בענין יום-יומיים, וביום רביעי היו מצביעים?

זהבה גלאון: ראש הממשלה נוסע לחו"ל מחר?

זהבה גלאון: מי לא יהיה לכם כאן?

זהבה גלאון: לאן אתם ממהרים?

זהבה גלאון: אני חושבת שבסוגיה כזאת, שהיא בעלת השלכה על כל הבית הזה, הקואליציה מתחילה ברגל שמאל.

זהבה גלאון: לכן, אדוני היושב-ראש, אני מציעה לזמן לישיבה עכשיו את יושבת-ראש הכנסת החדשה.

זהבה גלאון: אני חושבת שזה נושא שראוי שהיא תתן עליו את הדעת.

זהבה גלאון: יש בקשה של קואליציה, וזאת פרוצדורה של הכנסת.

זהבה גלאון: לכן יושבת-ראש הכנסת צריכה לאשר בסוף דבר כזה.

זהבה גלאון: להערתי, בנסיבות כאלה היא צריכה להיות כאן.

זהבה גלאון: אתם לא יכולים להתחיל לנהל את הבית הזה כמו שאתם רוצים.

זהבה גלאון: יש כאן כל מני גורמים נוספים.

זהבה גלאון: זה גם זלזול בכבודו של הבית הזה.

זהבה גלאון: יש אנשים שלא ראו את התקציב הזה מעולם.

זהבה גלאון: אני זוכרת מה ראיתי לפני חצי שנה?

זהבה גלאון: ש"ס קבלה עכשיו 2 מיליארד ₪ - איפה זה יהיה כתוב - - - מאיפה יורידו את זה, למשל?

זהבה גלאון: יש לי שאלות.

זהבה גלאון: בהסכם הקואליציוני נחתמו כל מני הבנות בעניני כספים בין מפלגת הקואליציה למפלגות אחרות.

זהבה גלאון: מאלו סעיפים בתקציב הזה זה יורד?

זהבה גלאון: יש דברים שאנחנו רוצים ללמוד ולדעת.

זהבה גלאון: תעשו את זה בצורה מכובדת.

אביגדור יצחקי: אני מזכיר שמדובר בקריאה ראשונה.

זהבה גלאון: אני מבקשת חוות דעת של היועצת המשפטית.

גלעד ארדן: אולי נוותר בכלל על קריאה ראשונה בכנסת, אם אין לה שום משמעות.

משה גפני: אדוני היושב-ראש, אני מבין שלמדינת ישראל אין תקציב.

משה גפני: אנחנו נמצאים כבר חצי שנה מאז שהיתה אמורה להתחיל שנת התקציב, והמצב הוא לא טוב.

משה גפני: אבל רציתי לדעת כמה דברים, וחלק מהשאלות נשאלו כבר על ידי חבריי: ראשית, האם מדובר בתקציב שהכין נתניהו?

משה גפני: האם לכך הכוונה כאשר מבקשים מאתנו לשחרר מחובת הנחה?

משה גפני: השאלה היא באיזה תקציב מדובר.

יצחק לוי: אם הוא לא הונח, איך נדע?

ראובן ריבלין: הרי אמרתם לכל העם להצביע נגד נתניהו רק בגלל התקציב הזה.

ראובן ריבלין: אז מה, נתניהו חזר בתשובה ועכשיו חברת הכנסת אביטל רוצה להצביע בעדו?

ראובן ריבלין: איך את מתריסה?

ראובן ריבלין: טול קורה מבין עיניך.

אביגדור יצחקי: אני מבקש שהדוברים הבאים יתייחסו לאפשרות הנאותה, לפיה נוכל בסופו של דבר לדון בתקציב מהר ככל האפשר.

מוחמד ברכה: אם הוא יונח היום, פתרתם את הבעיה.

אביגדור יצחקי: ראשית, מזכיר הכנסת אומר שהתקציב יונח היום על שולחנכם, ואתם תראו אותו.

אביגדור יצחקי: שנית, אנחנו רוצים לעשות שני דברים: האחד הוא שתראו אותו בנחת.

אביגדור יצחקי: זה נשמע לי הגיוני.

אביגדור יצחקי: אבל בשום מקרה, הקריאה הראשונה לא תעבור את יום רביעי.

אביגדור יצחקי: שנית, בנושאים מסוימים, לאפשר על פי תקדימים בכנסת ליושב-ראש ועדת הכספים, שעדיין לא בקואליציה, לדון באותם נושאים שלפי שיקול דעתו הוא לא יספיק לעשות אותם בזמן הנותר.

מוחמד ברכה: אתה מתכוון ליומיים הקרובים.

אביגדור יצחקי: ביומיים הקרובים.

ראובן ריבלין: הם יוכלו להתחיל בדיון לפני ההעברה.

ראובן ריבלין: המליאה תתיר להם.

ראובן ריבלין: יש רק בעיה אחת, אדוני מנכ"ל ראש הממשלה לשעבר: אתם צריכים לדון בשאלה אלו סעיפים בחוק ההסדרים יפוצלו, לפני שאתה מביא את זה לכאן.

אביגדור יצחקי: זה ברור לחלוטין.

ראובן ריבלין: מי יעשה את זה?

אביגדור יצחקי: אנחנו נעשה את זה.

אביגדור יצחקי: נשב עם האופוזיציה.

ראובן ריבלין: אבל צריך ועדת הסכמות.

אביגדור יצחקי: אני כבר אומר: הוא לא ידון בחוק ההסדרים, אלא בנושא התקציב.

אביגדור יצחקי: אנחנו לא נאפשר לו לדון בחוק ההסדרים אלא בנושא התקציב.

אביגדור יצחקי: אתן לך דוגמה: הלא הוא מזמין את כל המשרדים לשמוע על התקציב – כל מני דברים כגון אלה, שאין להם משמעות.

ניסן סלומינסקי: מה פירוש "אין להם משמעות"?

ניסן סלומינסקי: למה אין להם משמעות?

יצחק לוי: אז לשם מה הוא מזמין אותם?

אביגדור יצחקי: אני יודע, כיוון שהופעתי בפני הוועדה עם תקציב משרד ראש הממשלה מספר פעמים.

אביגדור יצחקי: אני רוצה להציע: ראשית, תקבע מסגרת דיון, שיכולה להתחיל היום או מחר.

אביגדור יצחקי: נקיים אותה בפגישה בין ראש האופוזיציה, ראש הקואליציה ויושב-ראש הכנסת, וייקבעו הדברים הבאים: מסגרת דיון, לפיה ההצבעה תתקיים ביום רביעי, ובינתיים נשב עם אגף התקציבים, הממשלה ויושב-ראש ועדת הכספים, ונקבע את רשימת הדברים בהם אנחנו יכולים לדון ביומיים הקרובים.

מוחמד ברכה: צריך אישור המליאה לדבר הזה.

אביגדור יצחקי: נבקש את אישורה של המליאה.

משה גפני: אדוני יושב-ראש הוועדה, אני שמח מאוד על כך שקבלו את דבריי בלא שנאלצתי לשאת נאום ארוך, כפי שנאמר "טרם אקרא אליך ואני אענה".

משה גפני: ההחלטה שלך בענין הזה היא החלטה נכונה, שכן עם כל הכבוד, אני לא זוכר תקדים שבו הוועדה המסדרת דנה על שחרור חובת הנחה של חוק שהיא איננה יודעת מהו.

משה גפני: אני, למשל, במתח עצום – אני מניח שזה יונח בשעה 16:00 אחר הצהריים – ואני הולך לבדוק מיד האם באמת הנחתם את התקציב של נתניהו על שולחן הכנסת, ולא התביישתם.

משה גפני: אצלי זו תהיה אמת-מבחן מאוד רצינית.

אביגדור יצחקי: אני רק יכול להבטיח לך שנתניהו יצביע נגד.

משה גפני: שמעתי את דבריו של ראש הממשלה אולמרט על התקציב ועל שר האוצר לשעבר.

משה גפני: אני אמתין לראות, ואתייחס לענין לפי מה שאראה.

משה גפני: אני מקווה מאוד שזה לא התקציב הזה.

משה גפני: כיוון שאם זה יהיה התקציב הזה, מסתבר שלא תהיה לי ברירה ואצטרך להצביע נגדו.

אביגדור יצחקי: חבר הכנסת גפני, זאת לא מליאה כאן.

אביגדור יצחקי: אתה תכריז מה תצביע, בעד או נגד, במליאה.

אביגדור יצחקי: מה אתה רוצה ממני כאן?

אביגדור יצחקי: למה להכריז הכרזות שאחר כך לא תוכל לעמוד בהן?

משה גפני: אני לא יודע למה אתה מעיר לי כל הזמן.

משה גפני: בסך הכל אני אומר דברים תמימים.

משה גפני: כי אתם כל הזמן פרסמתם שאנחנו בקואליציה.

משה גפני: אז למה אתה מעיר לי את זה.

אביגדור יצחקי: חבר הכנסת גפני, זה לא הדיון.

אביגדור יצחקי: אני מבקש ממך.

משה גפני: לגופו של ענין, אני מברך אותך על ההחלטה הזאת לאפשר לנו ללמוד את הענין, ואני הולך בעיקר לבדוק אם זהו תקציב של נתניהו.

משה גפני: תודה רבה.

יורם מרציאנו: לאור הדברים שלך, לפיהם תאפשר לנו לקרוא את תקציב המדינה, תניח אותו על שולחן חברי הכנסת ותדחה את ההצבעה ליום רביעי, אני רוצה לברך אותך על ההחלטה הזאת.

יורם מרציאנו: עם זאת, אני יושב סביב השולחן הזה כחבר כנסת חדש, ויהיה באמת מענין לראות איך אנחנו נצביע על התקציב שתקפנו, איך יצביעו אנשי הליכוד – "ארץ נהדרת" כאן, במתכונת חדשה.

יעקב מרגי: אני מברך אותך על ההחלטה, אבל יש לי קצת ביקורת על חבריי.

יעקב מרגי: בסך הכל באתי לכאן עם מידת סיפוק - גם לנסות לדחוף את התקציב של ביבי נתניהו על מנת לתקן אותו.

יעקב מרגי: על חברי הכנסת החדשים אני לא מתפלא.

יעקב מרגי: אבל על חברי הכנסת ריבלין וסער ואברהם - - - חבר הכנסת גפני, כבר עשינו כאן מהלכים כאלה.

אביגדור יצחקי: מישהו אומר לי: אם תלמד להיות דורסן כמו חבר הכנסת סער, תהיה מסודר.

רוחמה אברהם-בלילא: חבר הכנסת סער לא היה דורסן; היה לו רוב דורסני.

ראובן ריבלין: נשיאות הכנסת לא איפשרה לו להיות דורסן.

יצחק זיו: ראשית, ההצעה שלך מבורכת.

יצחק זיו: הקשבתי לתוכניות של ערוץ הכנסת, ואני שואל דבר אחד: הקריאה הראשונה היא רק קריאה להתחיל את הדיון.

קריאות: לא.

יצחק זיו: העובדה שאנחנו מצביעים על הקריאה הראשונה, אין פירושה ששסגרנו; עכשיו מתחילה המלחמה.

יצחק זיו: אז למה צריך לדחות תמיד את הקריאה הראשונה?

אביגדור יצחקי: חבר הכנסת זיו, הממשלה רצתה להצביע היום.

יצחק זיו: הקריאה הראשונה היא קריאה שאין עליה חזרה, אבל על התקציב צריך להחליט.

יצחק זיו: אז בואו נצא קודם לדרך.

אביגדור יצחקי: חבר הכנסת זיו, מטרת הקריאה הראשונה היא העברת התקציב לדיון בוועדת הכספים ובוועדות האחרות שיוסכמו, לצורך הדיון בחוק ההסדרים.

אביגדור יצחקי: לעצם הענין, החברים כאן בוועדה יאפשרו לוועדת הכספים להתחיל בעבודתה, ואנחנו נסיים את ההצבעה ביום רביעי, לאחר שנקבע את סדרי הדיון בתקציב.

אפרים סנה: אני מבין שאנחנו עוסקים בכלל הנייר הזה שהוגש, נכון?

אביגדור יצחקי: לא, כרגע רק בנושא הקריאה הראשונה.

אביגדור יצחקי: ביחס לשאר נדון ביום אחר, ואני מקווה שעד אז תהיה ועדת כנסת.

אפרים סנה: אולי כדאי שנעלה כבר עכשיו את נושא תקציב הבטחון.

אפרים סנה: ועדת רובינשטיין פסקה שבתקציב הבטחון צריך לדון במסגרת ועדת משנה מיוחדת לוועדת חוץ ובטחון, ולהעביר מן העולם את הוועדה המשותפת לוועדות הכספים וחוץ ובטחון.

אביגדור יצחקי: חבר הכנסת סנה, אני לא רוצה לקבוע כרגע דברים מעבר לקריאה הראשונה.

אביגדור יצחקי: אני מקווה שעד יום רביעי תהיה ועדת כנסת מסודרת לכל דבר וענין, ואני מבקש לא לגעת בענין הזה כרגע.

ג'מאל זחאלקה: אדוני היושב-ראש, הדברים לא מכוונים אליך אישית כי אתה לא כזה, אבל אנחנו רואים כבר ביומיים הראשונים שהממשלה הזאת חוטאת בחטא היהירות והזלזול בכל דבר.

ג'מאל זחאלקה: העלאת מחיר הלחם והגשת התקציב בצורה כזאת, יש בה מן היהירות והזלזול בכל דבר – בציבור ובכנסת.

אביגדור יצחקי: חבר הכנסת זחאלקה, זה באמת לא תורם לדיון.

אביגדור יצחקי: לכל הדברים האלה יש הצבעת אי אמון בשבוע הבא על מחיר הלחם של סיעת הליכוד.

אביגדור יצחקי: אני באמת מבקש.

ג'מאל זחאלקה: אנחנו לא יודעים על מה אנחנו מצביעים, כי יש עכשיו הסכמים קואליציוניים בעלי השפעה תקציבית מרחיקת לכת – לא מדובר בשינויים בקריאה השניה והשלישית – ואנחנו לא יודעים האם לקחת את הדברים בחשבון כשאנחנו מצביעים, או לא.

ג'מאל זחאלקה: לכן אני מציע, שלכל הפחות, למען השקיפות, למען יידעו חברי הכנסת על מה הם מצביעים ולמען יידע הציבור על מה מצביעים, ראש הממשלה יעמוד ויפרט את השינויים שהוא עומד להעביר בתקציבים, כמתחייב מהסכמים חוקיים של ההסכמים הקואליציוניים.

ג'מאל זחאלקה: שנדע על מה אנחנו מצביעים.

אביגדור יצחקי: חבר הכנסת זחאלקה, יהיה שר אוצר היום, שייתן נאום.

אביגדור יצחקי: אנחנו נתחיל היום את הדיון ונקבע לו את מסגרת הזמנים הראויה, שתאפשר לכל חבר כנסת להתבטא.

אביגדור יצחקי: הכל יהיה בסדר.

אביגדור יצחקי: אני שב ואומר: הוועדה מחליטה שהקריאה הראשונה על תקציב המדינה ובחוק ההסדרים תהיה ביום רביעי.

אביגדור יצחקי: לגבי מסגרת הדיון נביא הצעה – נכנס אתכם רק ביחס למסגרת הדיון.

אביגדור יצחקי: נגמור את זה, ובינתיים נביא נושאים שבהם ועדת הכספים תוכל לעסוק עוד בטרם הנושא של הקריאה הראשונה.

משה גפני: אז אתה לא משחרר מחובת הנחה?

אביגדור יצחקי: לא.

משה גפני: אז זה לא יעלה היום.

אביגדור יצחקי: שיהיה ברור: זה עולה.

אביגדור יצחקי: ההצבעה היא לא לפני - - -

משה גפני: אתה לא יכול להעלות - - -

אחמד טיבי: אתה לא יכול להביא את זה ביום רביעי - - -

אביגדור יצחקי: אני שב ואומר: זאת ההצעה.

אביגדור יצחקי: ההצעה היא שהדיון יתחיל היום.

ראובן ריבלין: ההצעה היא אחרת: שאנחנו נפטור מחובת הנחה, בהסכמה שההנחה לא תהיה לפני יום רביעי.

רוחמה אברהם-בלילא: אני רוצה לתקן את ההצעה ולהוסיף עליה: אולי נקבע כבר עכשיו, למען הסדר הטוב, שזה יהיה דיון משולב, ויינתנו חמש דקות לכל חבר כנסת.

רוחמה אברהם-בלילא: למה לכנס את הוועדה שוב במהלך היום?

רוחמה אברהם-בלילא: בואו נסיים את זה עכשיו.

אביגדור יצחקי: אני מוסיף את הצעתה של חברת הכנסת רוחמה אברהם: אנחנו פוטרים מחובת הנחה, ובלבד שההצבעה לא תהיה לפני יום רביעי, כאשר אנחנו מקצים חמש דקות לדיון אישי לכל חבר בנושא התקציב.

אביגדור יצחקי: בנוסף, הנושאים שיובאו לוועדת הכספים – לאן אני צריך להביא אותם להחלטה, אדוני?

אריה האן: לוועדת הכספים.

אביגדור יצחקי: ועדת הכספים צריכה להחליט לגביהם?

אריה האן: היא יכולה להתחיל לדון.

ראובן ריבלין: אבקש לתקן, כדי להיות מדויק.

אביגדור יצחקי: לא, מי אתה מציע שיחליט ביחס לנושאים--

ראובן ריבלין: ראשית, אתם צריכים להחליט בוועדת ההסכמות מראש--

אביגדור יצחקי: לאחר שנחליט בוועדת ההסכמות, מלבד חוק ההסדרים.

רוחמה אברהם-בלילא: ועדת הכספים.

אביגדור יצחקי: בסדר.

אביגדור יצחקי: לוועדת הכספים תהיה האפשרות להחליט ולהתחיל בעצמה.

זהבה גלאון: נהוג בכל הכנסות שכל הפותחים מהסיעות בדיון על התקציב מקבלים 10 דקות, וכל הדוברים – חמש דקות.

אביגדור יצחקי: בסדר.

אביגדור יצחקי: מי בעד?

אביגדור יצחקי: הצבעה בעד – פה אחד ההצעה נתקבלה.

אביגדור יצחקי: תודה רבה.

אביגדור יצחקי: נעבור לנושאים הבאים.

אביגדור יצחקי: 3.

אביגדור יצחקי: סדר הישיבה במליאה

אביגדור יצחקי: נעבור לנושא הבא, שהוא: סדר הישיבה במליאה.

אביגדור יצחקי: כרגע אנחנו מחליטים על גושים, כאשר אנחנו רוצים לעשות רצף קואליציה ורצף אופוזיציה.

ניסן סלומינסקי: הקואליציה סגורה?

אביגדור יצחקי: גם לזה יש פיתרון.

ראובן ריבלין: כיוון שהאופוזיציה קטנה מאוד, אני מציע שהיא תשב במקום של הממשלה, והממשלה תעבור למקום של האופוזיציה.

זהבה גלאון: מה יהיה אם יהדות התורה תצטרף לקואליציה, למשל?

אביגדור יצחקי: אנחנו נסדר את זה.

אביגדור יצחקי: אני מתחיל מימין לשמאל, כאשר הימין הוא הימין של יושבת-ראש הכנסת.

אביגדור יצחקי: מתחילים ליכוד, אחריהם ישראל ביתנו, ואחריהם האיחוד הלאומי-מפד"ל בגוש הימני.

אביגדור יצחקי: בגוש המרכזי: מתחילים בל"ד, ממשיכים חד"ש, ממשיכים רע"מ-תע"ל, אחר כך מרצ-יחד, אחר כך ש"ס ואחר כך יהדות התורה.

אביגדור יצחקי: הסיבה: חבר הכנסת רביץ זקוק לגישה לכסא קיצוני.

אביגדור יצחקי: ממשיכים בגוש הבא: העבודה, גיל וקדימה.

אביגדור יצחקי: מזכירות הכנסת תקבע את הנחשים למיניהם.

אביגדור יצחקי: היום, לצורך הענין, כל מה שעשו הוא הוציאו את השרים ועשו שם קצת סדר.

אביגדור יצחקי: מזכירות הכנסת תקבע את הנחשים, ותבוא בדין ודברים עם כל סיעה וסיעה, ואם הדבר יצטרך את התערבותי, אני אתערב.

אביגדור יצחקי: תיקון נוסף: יושב-ראש האופוזיציה יושב בכסא הקיצוני בצד ימין.

אביגדור יצחקי: בנוסף, על ידו, בכסא השלישי מימין, הקצינו מקום ליושב-ראש הכנסת לשעבר.

ראובן ריבלין: אני אשב בהתאם למקומי בסיעת הליכוד.

משה שרוני: אני מבקש שסיעת גיל תהיה בשורה הראשונה, כולם ביחד.

אביגדור יצחקי: אי אפשר, כי זה לא הנוהל של הכנסת מזה שנים.

אביגדור יצחקי: כל הסיפור – אתם חמישה חבר'ה.

משה שרוני: יותר חשובים מהאחרים.

אביגדור יצחקי: זה בטוח.

אביגדור יצחקי: אתה תפנה בדברים למזכירות הכנסת.

משה שרוני: אני רוצה שתצייר את כל המקומות, כמו שצריך.

גלעד ארדן: הוא צודק.

יצחק וקנין: למה אתה אומר שהוא צודק?

יצחק וקנין: ברצינות.

יצחק וקנין: מה, אנחנו ילדים קטנים?

יצחק וקנין: זאת פעם ראשונה?

יצחק וקנין: בואו לא נרד לרמה של ילדים קטנים.

יצחק וקנין: זה לא מתאים לנו.

אביגדור יצחקי: מי בעד ירים את ידו?

זהבה גלאון: רגע, הוא אמר משהו.

אביגדור יצחקי: לא מתקבל.

אביגדור יצחקי: אני אפילו לא מעלה את זה להצבעה.

אביגדור יצחקי: מי בעד ירים את ידו.

אביגדור יצחקי: מי נגד.

אביגדור יצחקי: הצבעה בעד ההצעה – רוב נגד- מיעוט נמנעים - אין ההצעה נתקבלה.

זהבה גלאון: יש כאן חברי כנסת חדשים, שלא מכירים ולא יודעים - - - למה אי אפשר להביא להם הצעה מסודרת?

אמנון כהן: הם יישבו על זה אחר כך.

אביגדור יצחקי: חברת הכנסת גלאון, אני מבקש.

אביגדור יצחקי: כל אחד יבוא לדיון עם מזכירות הכנסת, ואם יש בעיות זה ייקבע שם.

זהבה גלאון: זה ענין של ועדה מסדרת, אדוני.

זהבה גלאון: זה זלזול.

זהבה גלאון: 4.

זהבה גלאון: חלוקת חדרים לחברי-הכנסת - שלב ב'

אביגדור יצחקי: הנושא הבא הוא חדרים.

אביגדור יצחקי: מונחת לפניכם רשימה עם פירוט.

אביגדור יצחקי: כל מפלגה וסיעה שחסרים לה חדרים, קבלה את ההשלמה למספר החדרים המגיע לה לאור העובדה שיהיו יושבי-ראש ועדה ושרים.

אביגדור יצחקי: בנוסף, כדי שלא נעשה כאן בלגנים, יש פירוט ממי היא מקבלת את החדרים.

אביגדור יצחקי: יהדות התורה מקבלת חדר אחד שחסר לה מסיעת קדימה.

משה גפני: זה פשוט לא בא בחשבון.

גדעון סער: אני מציע להביא את זה לוועדת חדרים.

אביגדור יצחקי: ועדת החדרים כבר החליטה, ויש החלטה.

אביגדור יצחקי: אני אומר לך מה ההחלטה, ואם אתה לא זוכר, תיזכר.

אביגדור יצחקי: ההחלטה היא שכאשר נעשה חלוקה מחדש, כל סיעה תתן איזה חדר שהיא רוצה מתוך החדרים שהוקצו לה מלכתחילה.

אביגדור יצחקי: זאת ההחלטה, והצביעו עליה.

גדעון סער: אבל אם אתה עושה שמונה פלוס שתיים, אין לי 12.

אביגדור יצחקי: לכל חבר כנסת, כולל יושב-ראש סיעה, צריך להיות - - -

גדעון סער: אבל זה לא מה שיוצא.

אביגדור יצחקי: זה מה שיוצא: יש יושב-ראש ועדה אחד?

אביגדור יצחקי: יש את חבר הכנסת ריבלין שקיבל חדר מחוץ לספירה?

אביגדור יצחקי: אז תאר לעצמך שחשבון אני יודע.

אביגדור יצחקי: לכן אתה מקבל 10.

גדעון סער: אתה ראית איפה נמצאים העוזרים של יושבי-ראש ועדות?

אביגדור יצחקי: אני חוזר ואומר: כרגע יש 120 חברי כנסת ושרים, ויש 120 מקומות.

אביגדור יצחקי: זה מה שאנחנו מחלקים.

אביגדור יצחקי: זאת ההחלטה שקבלנו.

אביגדור יצחקי: אי אפשר לחזור על החלטה פעמיים.

גדעון סער: אמרו שיש 12.

אביגדור יצחקי: סליחה, ממש לא.

אביגדור יצחקי: יש 92 חדרים--

גדעון סער: אז למה לא לתת לכולם?

אביגדור יצחקי: אבל אי אפשר לתת לכולם, כי חלק מהשרים צריכים לשבת בחדרים.

אביגדור יצחקי: הכל נספר.

אביגדור יצחקי: מלכתחילה קבלנו את ההחלטה, ואי אפשר לחזור עליה מחדש.

אביגדור יצחקי: ישראל ביתנו צריכה לקבל שני חדרים, והיא תקבל מהעבודה.

אביגדור יצחקי: האיחוד הלאומי צריכה לקבל חדר אחד.

ניסן סלומינסקי: אבל אנחנו צריכים לקבל שניים, אלא אם כן יש יושב-ראש ועדה.

אביגדור יצחקי: ברור שיש יושב-ראש ועדה.

ניסן סלומינסקי: אבל לא לכל הוועדות יש חדר צמוד.

אביגדור יצחקי: כל ועדה שלא יהיה לה חדר צמוד תקבל חדר.

אביגדור יצחקי: מרצ-יחד תקבל חדר אחד בל"ד תקבל חדר אחד מהגמלאים.

אביגדור יצחקי: חד"ש תקבל חדר אחד.

אביגדור יצחקי: זוהי הודעה בלבד, ואנחנו לא צריכים להצביע עליה.

אביגדור יצחקי: פשוט עשיתי סדר בדברים.

קולט אביטל: ברשימה מופיע שאנחנו מחזירים שלושה חדרים.

קולט אביטל: יש לנו שתי וועדות – בוועדה למעמד הילד אין - - -

אביגדור יצחקי: יש לכם שתי ועדות – חינוך ופנים.

קולט אביטל: לכן אנחנו לא מחזירים שלושה חדרים אלא שני חדרים.

אביגדור יצחקי: את רוצה לעשות חשבון?

אביגדור יצחקי: חברת הכנסת אביטל, אני מציע לך לא להעלות את זה, ונדבר על זה אחר כך.

משה גפני: אדוני היושב-ראש, כבר חילקתם את כל החדרים?

משה גפני: איפה היתה החלטה?

אביגדור יצחקי: היתה החלטה בוועדת הכנסת.

אביגדור יצחקי: תוציא את ההחלטה מהפרוטוקול.

אביגדור יצחקי: מי שיש לו בעיה, יבוא אליי באופן אישי.

אביגדור יצחקי: 5.

אביגדור יצחקי: סגני יושב-ראש זמניים

אביגדור יצחקי: מאחר והסיעות עדיין לא בחרו סגנים, ההצעה היא כדלקמן: ליושב-ראש הכנסת יש שבעה סגנים, על פי החוק.

אביגדור יצחקי: לכן אנחנו מציעים את ההמלצה הבאה, ועל כך המליאה צריכה להחליט: קדימה - 1 גימלאים - 1 עבודה - 1 ש"ס - 1 אלה נציגי הקואליציה.

אביגדור יצחקי: לגבי האופוזיציה: הליכוד - 1 ישראל ביתנו - 1 הסיעות הערביות – 1, על-פי בקשת יושב-ראש הכנסת.

אביגדור יצחקי: זו ההצעה, ואנחנו לא מצביעים על כך עכשיו.

משה גפני: לא בא בחשבון.

יצחק לוי: אני מציע שלא להביא אותה למליאה לפני שנדבר על כך עם יושבת-ראש הכנסת.

אביגדור יצחקי: אנחנו לא מצביעים על כך עכשיו.

אביגדור יצחקי: יש לכם אפשרות לדבר עם יושבת-ראש הכנסת, ולשנות את זה.

אביגדור יצחקי: אין לי בעיה עם זה.

אביגדור יצחקי: ליושבת-ראש הכנסת יש כרגע שני סגנים זמניים – חבר הכנסת דוד טל וחברת הכנסת קולט אביטל.

אביגדור יצחקי: יושבת-ראש הכנסת מבקשת לבחור שני סגנים זמניים נוספים.

משה גפני: אחד מיהדות התורה.

אביגדור יצחקי: לא.

אביגדור יצחקי: לכן אנחנו מציעים שאחד מהם יהיה מהליכוד, והשני מהש"ס.

אביגדור יצחקי: זה מה שאנחנו מציעים כרגע לסגני היושב-ראש הזמניים.

אחמד טיבי: למה לא חבר-כנסת ערבי?

אביגדור יצחקי: כי כרגע מדובר בסגנים זמניים.

אחמד טיבי: אז שנהיה בזמניים.

אביגדור יצחקי: זה מה שנקבע ביחס לזמניים.

אחמד טיבי: זה לא נקבע; אתה מציע.

אביגדור יצחקי: הכנסת תקבע.

ראובן ריבלין: ההיגיון לפיו נקבעו הסגנים בפעם הקודמת לא היה לפי קואליציה ואופוזיציה – אם כי זה הסתדר בסופו של דבר – אלא לפי היגיון של ימין, שמאל, הקבוצה החרדית והקבוצה הערבית.

ראובן ריבלין: חובה שאחד הסגנים יהיה חבר כנסת ערבי.

ראובן ריבלין: הגוש החרדי--

אביגדור יצחקי: יש לש"ס.

ראובן ריבלין: בפעם הקודמת, כאשר היה לש"ס, לא היה לאגודת ישראל.

ראובן ריבלין: יש את המפלגות שהיו פעם גדולות.

ראובן ריבלין: בוודאי שלקדימה צריך שיהיה.

אביגדור יצחקי: חבר הכנסת ריבלין, בואו נשאיר את זה לדיון אחר.

יעקב מרגי: ההצעה הוגנת.

אביגדור יצחקי: כרגע אנחנו מצביעים רק על הזמנים.

יצחק לוי: אנחנו מתכוננים לגשת ליושבת-ראש הכנסת, ולדבר אתה על הענין הזה.

יצחק לוי: ההצעה הזאת לא מקובלת עלינו.

אביגדור יצחקי: בבקשה.

משה גפני: בהתייחס למינוי הזמני, אני חושב שנוהגים כאן כלפי יהדות התורה - - - יושב-ראש הכנסת לשעבר כינה זאת "הגוש החרדי".

משה גפני: אז שיפסיקו לנהל אתנו משא-ומתן, מפני שהגוש החרדי כבר בקואליציה.

משה גפני: אין גוש חרדי.

יעקב מרגי: ייאמר לזכותו שהוא עקבי.

אביגדור יצחקי: חבר הכנסת גפני, לא תודה על האמת?

אביגדור יצחקי: תמיד אתה סוגר ראשון, והפעם סידרו אותך.

משה גפני: עם כל הכבוד, אני לא מסכים בשום פנים ואופן.

משה גפני: עם כל הכבוד, אני לא יודע מיהו חרדי ואני לא יודע מהי ההגדרה הזאת.

משה גפני: אני מבקש להוריד אותה מסדר היום.

משה גפני: אין גוש חרדי.

אביגדור יצחקי: אני לא העליתי את זה.

משה גפני: אתה אמרת.

אביגדור יצחקי: לא, חבר הכנסת ריבלין אמר את זה.

ראובן ריבלין: אמרתי רק מה שהיה בפעם הקודמת, כאשר לא התנגדת.

משה גפני: אני לא מסכים להגדרה הזאת.

משה גפני: אני מאוד מכבד את ש"ס ומאוד קרוב אליה בנושאים רבים.

משה גפני: ש"ס היא מפלגה בקואליציה, וזוהי זכותה.

משה גפני: כיוון שיש לנו עמדות ברורות מאוד, וכיוון שבקדנציה הקודמת לא היה לנו סגן יושב-ראש הכנסת, ובכנסת הקודמת היו לנו שניים – גם חבר הכנסת רביץ וגם חבר הכנסת הלפרט – לא אסכים בשום פנים ואופן לכך שליהדות התורה לא יהיה סגן יושב-ראש, לא בזמני ולא בקבוע.

משה גפני: אין גוש חרדי, ואני מבקש להוריד את זה מסדר היום.

משה גפני: עוד מעט אומר שאתם גוש חילוני.

אביגדור יצחקי: חבר הכנסת סער, האם יש שם לסגן הזמני?

גדעון סער: אבקש שהוועדה תקבע את הסיעות, ואנחנו נודיע עד מועד פתיחת המליאה.

אביגדור יצחקי: מטעם סיעת ש"ס – חבר הכנסת אמנון כהן.

אביגדור יצחקי: אנחנו מציעים עכשיו הצעה להמלצה למליאה, לפיה חבר הכנסת אמנון כהן מטעם ש"ס, וחבר כנסת מהליכוד, ששמו יועבר לנשיאות הכנסת, יכהנו כסגני יושב-ראש זמניים.

אביגדור יצחקי: מי בעד, ירים את ידו?

משה גפני: אני בעד אמנון כהן, ונגד ההצעה.

משה גפני: הצבעה בעד – רוב נגד – מיעוט ההצעה נתקבלה.

אביגדור יצחקי: תודה רבה, ההצעה נתקבלה.

אביגדור יצחקי: נעבור לנושא הבא.

אביגדור יצחקי: 6.

אביגדור יצחקי: הרכב סיעתי בוועדות

אביגדור יצחקי: חילקנו לכם כעת הצעה, ואני מבקש להסביר אותה.

אביגדור יצחקי: אנחנו נדון בה במהלך היום, ונצביע עליה מחר או ביום רביעי בבוקר, לכל המאוחר.

אביגדור יצחקי: אבקש עכשיו הקשבה, ולא אאפשר שאלות אחר כך.

אביגדור יצחקי: על מנת שההצעה שגיבשנו תהיה שיוויונית ככל האפשר, לקחנו וחילקנו את 12 הוועדות כדלקמן:

אביגדור יצחקי: בועדת הכנסת אנחנו מציעים שיהיו 25 חברים.

אביגדור יצחקי: בוועדות החוקה, כספים וחוץ וביטחון – 17 חברים.

אביגדור יצחקי: הגוש השלישי הוא שמונה הוועדות בהן יש 15 חברים.

אביגדור יצחקי: כרגע אנחנו מדברים על הוועדות הסטטוטוריות בלבד.

אביגדור יצחקי: על ועדות הרשות נדבר בהמשך.

אביגדור יצחקי: על מנת להקטין את כל חלקי האחוזים, לקחנו את כל אחד משלושת הדברים האלה כגוש, ואז ב-8 הוועדות יש 120 חברים.

אביגדור יצחקי: לפי זה, ב-8 הוועדות צריך להיות ייצוג לכל חבר כנסת – זה בסך הכל 120 לחלק ל-120.

אביגדור יצחקי: כלומר, באותן 8 ועדות יש לכל סיעה חברי ועדה, לפי גודלה.

אביגדור יצחקי: בנוסף, לקחנו את 3 הוועדות של ה-17 – זה בסך הכל 51 חברים – ושמנו את המודד.

אביגדור יצחקי: בנוסף, לקחנו את ה-25, ושמנו את המודד.

אביגדור יצחקי: בסך הכל 196 חברים בוועדות.

אביגדור יצחקי: הטבלה שאנחנו מציעים – ואנחנו לא עומדים לדון בה עכשיו, אלא מבקשים שתלמדו אותה ונדון בה אחד-על-אחד – נסמכת על החלטת הוועדה המסדרת, עוד בישיבתה הראשונה, שבה קבענו לכל סיעה את מספר החברים שיהיו לה בוועדות, והיא נסמכה על כך שבוועדת הכנסת יהיו 21 חברים בוועדת הכנסת.

אביגדור יצחקי: מאחר שרצינו להגדיל את הייצוג בוועדת הכנסת למרב האפשרי עבור כל הסיעות, הגדלנו את זה ל-25 חברים.

אביגדור יצחקי: אני חושב שזה סביר, ואם תחליטו שלא, נחליט כמובן שלא.

אביגדור יצחקי: סך כל החלוקה לפי 21 לסך כל הוועדות הסטטוטוריות, בהחלטה שכבר קיבלנו על פי הצעת מזכירות הכנסת, היא 192.

אביגדור יצחקי: כאן אנחנו מוסיפים 4 לוועדת הכנסת, וזה יוצא 196.

אביגדור יצחקי: החומר מונח לפניכם, ואני מבקש שתלמדו אותו.

אביגדור יצחקי: ביחס לוועדות הרשות, חילקנו בינתיים שתיים בלבד, אבל תהיינה שלוש, כולל עובדים זרים.

יעקב מרגי: מה עם הוועדה לפניות הציבור?

אביגדור יצחקי: תהיה ועדת משנה בוועדת הכנסת.

אביגדור יצחקי: זאת פחות או יותר החלוקה של ועדות הרשות, והיא נכונה גם לוועדה השלישית.

אביגדור יצחקי: אנחנו נגמור את זה בהמשך.

אביגדור יצחקי: אבקש לקבוע אתי במהלך היום ובמהלך היום שלאחר מכן דיון אחד-על-אחד, וננסה להגיע למצב שבו גם השיוויוניות תישמר בצורה האבסולוטית ביותר שאפשר.

אביגדור יצחקי: בסך הכל מדובר באמת בבעיות בודדות, ואני מקווה שכולם יגלו קצת גמישות ויילכו לקראת הענין כדי שנסיים אותו.

אביגדור יצחקי: ביום רביעי נקבע בבוקר ישיבה של הוועדה המסדרת, ונבחר את כל הוועדות, כולל יושבי-הראש.

אביגדור יצחקי: אני חוזר: אם לא יהיו יושבי-ראש לכלל הוועדות, נצביע על הוועדות, נקים אותן, ובינתיים יהיו שם יושבי-ראש זמניים.

אביגדור יצחקי: תודה רבה לכם, ויום נעים.

אביגדור יצחקי: הישיבה נעולה.